VERTYBĖS: NUO INDIVIDUALUMO IKI BENDRYSTĖS

Vertybė, viena svarbiausių filosofijos sąvokų, apibūdinanti asmenybės įsisąmonintas ar neįsisąmonintas dorovines, estetines, politines, religines nuostatas ir įsitikinimus. Vertybės samprata apima gėrio, gėrybės, dorybės, teisingumo, tiesos, pareigos, grožio, šventumo ir kitas sąvokas, kurių prasmė filosofijoje nagrinėjama nuo antikos laikų. Humanitariniuose moksluose vertybė priešpriešinama moksliniam faktui, skiriant tai, kas privalo būti, nuo to, kas objektyviai egzistuoja. 20 a.–21 a. pradžioje analitinėje filosofijoje nagrinėjamas klausimas, ar vertybės iš tikrųjų egzistuoja (pvz., kaip fiziniai daiktai ar savybės). Realizmas (G. E. Moore’as) teigia, kad vertybė (pvz., gėris) egzistuoja objektyviai, nesvarbu, ką tam tikras asmuo mano esant teisinga ar klaidinga. Antirealizmas (J. L. Mackie) neigia, kad dorovinės tiesos egzistuoja. Emotyvizmas (A. J. Ayeris) ir kvazirealizmas (S. Blackburnas), preskriptyvizmas (R. M. Hare’as) teigia, kad vertybiniais teiginiais ne išsakome tiesą apie pasaulį, bet išreiškiame emocijas ar nurodome kaip reikia elgtis. (Visuotinė lietuvių enciklopedija).
[bookmark: _Toc224751102]Vertybių pavyzdžiai
1. Sąžiningumas
2. Atsakomybė
3. Pagarba
4. Draugystė
5. Ištikimybė
6. Laisvė
7. Saugumas
8. Teisingumas
9. Empatija
10. Pasitikėjimas
11. Atvirumas
12. Drąsa
13. Sėkmė
14. Šeima
15. Savarankiškumas
16. Kūrybiškumas
17. Bendradarbiavimas
18. Tolerancija
19. Pasiekimai (ambicija)
20. Autentiškumas.Bottom of Form

